钦定古今图书集成/明伦汇编/氏族典/第336卷 > 刘䶮
## 钦定古今图书集成/明伦汇编/氏族典/第336卷 > 刘䶮

按《五代史？南汉世家》：“隐弟䶮，初名岩，谦庶子也。善骑
射，身长七尺，垂手过膝。隐为行军司马，䶮亦辟薛王
府谘议参军。隐镇南海，䶮为副使。隐卒，䶮代立。乾化
二年，除清海军节度使，检校太保、同平章事。末帝即
位，封南海王。贞明三年，䶮即皇帝位，国号大越，改元
曰乾亨。二年，改国号曰汉。䶮初名岩，又更曰陟。九年”，
白龙见南宫三清殿，改元白龙，又更名龚，以应龙见
之祥。有胡僧言：“谶书灭刘者龚也。”䶮乃采《周易》“飞龙
在天”之义为䶮字音俨以名焉。四年，楚人攻封州，封
州兵败，䶮惧，以《周易》筮之，遇大有，遂改元曰大有。五
年，封子耀枢邕王，龟图康王，洪度秦王，洪熙晋王，洪
昌越王，洪弼齐王，洪雅韶王，洪泽镇王洪操，万王洪
杲，循王洪𬀩，息王洪邈，高王洪简，同王洪建，益王洪
济，辨王洪道，贵王洪照，宜王洪政，通王洪益，定王。十
五年，䶮卒，子玢立。